სიერა-ნევადა (ესპანეთი)
სიერა-ნევადა (ესპ. Sierra Nevada) — მასივი სამხრეთ ესპანეთში, ანდალუსიის მთებში. სიმაღლე 3478 მეტრამდე (მთა მულასენი — პირენეს ნახევარკუნძულის უმაღლესი წერტილი). აგებულია დოლომიტებით, კირქვებით, კრისტალური ფიქლებით. მწვერვალები რამდენიმე თვის განმავლობაში თოვლითაა დაფარული. მთა მულასენზეა ევროპის ყველაზე სამხრეთით მდებარე მყინვარი. არის რკინის მადნის საბადო (ალკიფე).